🍒 Клуб по творческо писане „Диване“ към ОДК Кюстендил
Мястото, където историите оживяват, а въображението няма граници!
Има ли детето ви непокорен дух, талант на разказвач или просто нужда от вдъхновяващо място, където да изрази себе си? В клуб „Диване“ превръщаме идеите във вълнуващи истории!
🍒 Какво правим в клуба?
Тук се запознаваме с творчеството на най-добрите виртуози на словото и се учим да разказваме увлекателно. Тук разбираме каква е разликата между обикновен и гениален разказвач и се обогатяваме духовно, благодарение на словото. Тук развиваме своя собствен уникален глас.
В клуб „Диване“ учениците:
      🍒 Творят без ограничения: Пишем приказки, вълнуващи разкази, стихове и увлекателни истории.
      🍒 Овладяват четенето с разбиране: Учим се да анализираме непознати текстове и това ни помага за първата част от изпита след 7. клас.
      🍒 Преразказват уверено: Развиваме богата езикова култура, богат речник и увереност при писане и преразказване. Това ни помага за НВО след 7. клас, тъй като последната задача е свързана с преразказ на непознат текст.
      🍒  Изграждат критично мислене: Обогатяваме се духовно и морално и се учим да виждаме света през различни гледни точки.
🍒 Пространство на доверие и свобода
Името ни не е случайно – вярваме, че във всяко „диване“ се крие един малък гений. В нашия клуб цари атмосфера на мир, разбирателство, взаимно доверие и уважение. Тук всяко дете е свободно да изрази това, което носи в душата си.
🍒 Подготовка за НВО (За ученици от 5., 6. и 7. клас)
Знаем, че изпитите след 7. клас могат да бъдат източник на стрес. В клуб „Диване“ се подготвяме за НВО без усещането, че учим! Чрез потапяне в света на историите, децата естествено усвояват необходимите техники за създаване и преразказване на текст.
🍒 Практична информация за родители:
      🍒 За кого е предназначен: За ученици от 5., 6. и 7. клас.
      🍒 График на занятията: Два пъти седмично – вторник от 15:00 ч. и събота от 11:00 ч.
      🍒 Място: ОДК Кюстендил – ул. „Марин Дринов“ №7.
      🍒 Такса: Заниманията в ОДК са напълно БЕЗПЛАТНИ!
[bookmark: _GoBack]      🍒 Записване: До 30 септември на място в сградата на ОДК.
